Document ID: 32014R0004

UREDBA KOMISIJE (EU) br. 4/2014
оd 6. siječnja 2014.
o izmjeni Uredbe (EZ) br. 640/2009 o provedbi Direktive 2005/32/EZ Europskog parlamenta i Vijeća s obzirom na zahtjeve za ekološki dizajn za elektromotore
(Tekst značajan za EGP)
EUROPSKA KOMISIJA,
Uzimajući u obzir Ugovor o funkcioniranju Europske unije,
uzimajući u obzir Direktivu 2009/125/EZ Europskog parlamenta i Vijeća od 21. listopada 2009. o uspostavi okvira za utvrđivanje zahtjeva za ekološki dizajn proizvoda koji koriste energiju, (1) a posebno njezin članak 15. stavak 1.,
nakon savjetovanja sa Savjetodavnim forumom za ekološki dizajn,
budući da:
(1)
Iskustvo stečeno provedbom Uredbe Komisije (EZ) br. 640/2009 (2) pokazalo je da treba izmijeniti određene odredbe Uredbe (EZ) br. 640/2009 kako bi se izbjegli neželjeni učinci na tržište motora i učinkovitost proizvoda obuhvaćenim tom Uredbom.
(2)
Najnoviji razvoj na tržištu elektromotora doveo je do promjena graničnih vrijednosti nadmorske visine, maksimalnih i minimalnih temperatura okolnog zraka i temperatura rashlađivača vode ispod i iznad kojih se smatra da motor radi u ekstremnim uvjetima te je stoga neophodan poseban dizajn motora. Taj razvoj treba uzeti u obzir u ovoj Uredbi.
(3)
Mjere predviđene ovom Uredbom u skladu su s mišljenjem odbora osnovanog člankom 19. stavkom 1. Direktive 2009/125/EZ,
DONIJELA JE OVU UREDBU:
Članak 1.
Izmjene Uredbe (EZ) br. 640/2009
Uredba (EZ) br. 640/2009 izmjenjuje se kako slijedi:
1.
Članak 1. mijenja se i glasi:
„Članak 1.
Predmet i područje primjene
1. Ovom se Uredbom utvrđuju zahtjevi za ekološki dizajn u vezi sa stavljanjem na tržište i u pogon motora uključujući one ugrađene u druge proizvode.
2. Ova se Uredba ne primjenjuje na:
(a)
motore koji su dizajnirani za rad potpuno uronjeni u tekućinu;
(b)
motore koji su potpuno ugrađeni u drugi proizvod (na primjer mjenjač, crpka, ventilator, kompresor) i čija se energetska učinkovitost ne može ispitati odvojeno od proizvoda;
(c)
motore koji su dizajnirani za rad isključivo:
i.
iznad 4 000 metara nadmorske visine;
ii.
iznad 60 °C temperature okolnog zraka;
iii.
u uvjetima maksimalne temperature rada iznad 400 °C;
iv.
u temperaturama okolnog zraka ispod - 30 °C za sve motore ili ispod 0 °C za motore s ugrađenim sustavom za rashlađivanje s pomoću vode;
v.
kad je temperatura vode za rashlađivanje na ulazu u proizvod niža od 0 °C ili viša od 32 °C; ili
vi.
u potencijalno eksplozivnim atmosferama kao što su utvrđene Direktivom 94/9/EZ Europskog parlamenta i Vijeća (3);
(d)
samokočive motore
osim u pogledu zahtjeva o informacijama iz Priloga I., točke 2., podtočaka 3.-6. i 12.
(3) SL L 100, 19.4.1994., str. 1.”" 						
2.
Prilog I. Uredbi (EZ) br. 640/2009 mijenja se u skladu s Prilogom ovoj Uredbi.
Članak 2.
Stupanje na snagu
Ova Uredba stupa na snagu dvadesetog dana od dana objave u Službenom listu Europske unije.
Primjenjuje se nakon šest mjeseci od datuma stupanja na snagu.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 6. siječnja 2014.

Labels: 3
7
1